C 125/450
SL
Uradni list Evropske unije
5.4.2023
sreda 14. septembra 2022
(b) v odstavku 3 se doda naslednji pododstavek: „Pri pripravi zakonodajnega predloga iz prvega pododstavka Komisija upošteva: (a) nasvet Evropskega znanstvenega svetovalnega odbora za podnebne spremembe, ustanovljenega s členom 10a Uredbe (ES) št.
401/2009; (b) predviden okvirni proračun Unije za emisije toplogrednih plinov, kot je določeno v členu 4(4) Uredbe (EU) 2021/1119; (c) celovite nacionalne energetske in podnebne načrte, ki jih države članice predložijo do 30. junija 2024 v skladu s členom 14(2) Uredbe (EU) 2018/1999; (d) izkušnje, pridobljene pri izvajanju te direktive, vključno s trajnostnimi merili in merili za prihranek emisij toplogrednih plinov; ter (e) tehnološki razvoj pri energiji iz obnovljivih virov.“; (c) doda se naslednji odstavek: „4a.
Komisija do ... [dve leti po začetku veljavnosti te direktive o spremembi] pregleda izvajanje te direktive in objavi poročilo, v katerem navede ugotovitve svojega pregleda.
Pri tem se osredotoči zlasti na: (a) zunanje učinke uporabe energije iz obnovljivih virov in njen učinek na okolje; (b) socialno-ekonomske koristi izvajanja te direktive; (c) stanje izvajanja povezanih pobud za energijo iz obnovljivih virov v okviru načrta RepowerEU; (d) ali povečanje povpraševanja po električni energiji v prometnem, industrijskem, gradbenem sektorju ter sektorju ogrevanja in hlajenja ter za proizvodnjo goriv iz obnovljivih virov nebiološkega izvora ustreza enakovrednim količinam zmogljivosti za proizvodnjo energije iz obnovljivih virov; (e) postopno zmanjšanje deleža goriv, pridobljenih iz primarne lesne biomase, kot je opredeljena v členu 2 te direktive, do leta 2030, za namene izpolnjevanja ciljev glede obnovljivih virov energije iz člena 3(1) na podlagi ocene učinka, ki jo opravi Komisija.
Ta pregled za postopno opustitev se predloži najpozneje do ... [tri leta po prenosu te direktive o spremembi].
[Sprememba 48] Komisija in pristojni organi v državah članicah stalno prilagajajo upravne postopke primerom dobre prakse in sprejmejo vse druge ukrepe za poenostavitev izvrševanja te uredbe ter zmanjšajo stroške usklajevanja za zadevne akterje in sektorje na najnižjo možno raven.“; (23)
člen 35 se spremeni: (a) odstavek 2 se nadomesti z naslednjim: „Pooblastilo za sprejemanje delegiranih aktov iz drugega pododstavka člena 8(3), člena 29a(3), četrtega in petega pododstavka člena 26(2), drugega pododstavka člena 27(1), četrtega pododstavka člena 27(3), člena 28(5), drugega pododstavka člena 28(6), drugega pododstavka člena 31(5), in drugega pododstavka člena 31a(2) se prenese na Komisijo za obdobje petih let od [začetka veljavnosti te direktive o spremembi].
Komisija pripravi poročilo o prenosu pooblastila najpozneje devet mesecev pred koncem petletnega obdobja.
Prenos pooblastila se samodejno podaljša za enako obdobje, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja.“;